Diari Oficial de la Generalitat Valenciana


Sumari del DOGV 5138, del 18-11-2005 (2005/12396)

RESOLUCIÓ d'11 d'octubre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol llicència d'agències de viatges a l'entitat RR Reisen, SL.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5138

Data del DOGV
:   18-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12657


Organisme emissor
:   Agència Valenciana del Turisme

Tipus de document
:   Resolució

RESOLUCIÓ d'11 d'octubre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol llicència d'agències de viatges a l'entitat RR Reisen, SL. [2005/Q12387]
  
Pel fet de no haver sigut possible notificar de forma personal i directa a l'interessat escrit sobre revocació del títol llicència d'agències de viatges a l'entitat RR Reisen, SL, se procedix a la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de novembre de 2005.- La cap de l'Àrea de Producte: Isabel Palafox Gámir.
  
«Vist l'expedient tramitat sobre revocació del títol llicència d'agència de viatges de l'entitat RR Reisen, SL.
  
Atés que:
  
1. Mitjançant la Resolució de data 16 de juny de 1999, es va concedir el títol llicència d'agència de viatges a l'entitat RR Reisen, SL, amb seu social a Dénia (Alacant), plaça de l'Arxiduc Carles, número 7, A, amb codi d'identificació CV-m416-A.
  
2. S'ha constatat, mitjançant els corresponents informes d'Inspecció, el cessament d'activitat com a agència de viatges de l'esmentada entitat, i que no disposa de local amb les característiques exigides en la normativa vigent.
  
3. A través de l'escrit de data 4 de juliol de 2005, se li va notificar tràmit d'audiència previ a la revocació del títol llicència d'agència de viatges, i se li va concedir un termini de 10 dies perquè al·legara i manifestara el que considerara procedent en defensa dels seus interessos, i se'n va procedir a la publicació en data 5 de setembre de 2005 en el Diari Oficial de la Generalitat Valenciana, pel fet d'haver-lo tornat el servici de Correus.
  
4. Transcorregut el termini assenyalat per a audiència en l'expedient instruït, no s'han presentat al·legacions respecte d'això.
  
Als fets anteriors li són aplicables els següents:
  
Fonaments de dret
  
1. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que ?la revocació del títol llicència d'agència de viatges es farà mitjançant una resolució motivada de l'Agència Valenciana del Turisme, amb la tramitació prèvia del corresponent expedient?.
  
2. L'article 11, lletra d, establix com a causa de revocació del títol llicència d'agència de viatges ?la no activitat comprovada de l'agència o d'un establiment durant sis mesos continuats sense causa justificada?.
  
3. L'article 14.4 del referit Decret 20/1997, en què s'establix que ?la fiança no es podrà cancel·lar durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm?.
  
4. L'article 65 de la Llei de Turisme de la Generalitat Valenciana que establix que ?els actes o fets constatats per la Inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat?.
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i, del Decret 209/2004, de 8 d'octubre, del Consell de la Generalitat (DOGV de 13 d'octubre de 2004), resol:
  
Revocar el títol llicència d'agència de viatges a l'entitat RR Reisen, SL, que tenia el seu domicili social a Dénia (Alacant), plaça de l'Arxiduc Carles, número 7, A, i com a codi d'identificació CV-m416-A.
  
Cosa que es notifica de conformitat amb el que disposen els article 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se un recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació, d'acord amb el que establixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 d'octubre de 2005.- El secretari autonòmic de Turisme i director de l'Agència Valenciana del Turisme: Matías Pérez Such».